
A V I Z

asupra propunerii legislative pentru aprobarea unor măsuri fiscale

 pentru sprijinirea mediului de afaceri, crearea de noi locuri de muncă

 şi stimularea consumului

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru aprobarea unor măsuri fiscale pentru sprijinirea mediului de afaceri, crearea de noi locuri de muncă şi stimularea consumului, trimisă cu adresa nr.Pl - x 665 din 23 decembrie 2013, înregistrată cu nr.4c-11/1604 din 27 decembrie 2013.
Senatul, în calitate de primă Cameră sesizată, a respins propunerea  legislativă în şedinţa din 16 decembrie 2013.
Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

În conformitate cu prevederile art.61 din Regulamentul Camerei Deputaţilor, republicat, Comisia juridică,  de  disciplină şi imunităţi a dezbătut iniţiativa legislativă în şedinţa din 18 februarie 2014.
Membrii Comisiei au examinat propunerea legislativă supusă avizării, expunerea de motive, punctul de vedere negativ al Guvernului, transmis cu nr.2254 din 25 noiembrie 2013 şi avizul favorabil, cu observaţii şi propuneri al Consiliului Legislativ, aviz transmis prin adresa cu nr.1020 din 27 septembrie 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative pentru aprobarea unor măsuri fiscale pentru sprijinirea mediului de afaceri, crearea de noi locuri de muncă şi stimularea consumului.
În raport de obiectul şi conţinutul reglementării, iniţiativa legislativă face parte din categoria legilor ordinare.

